Α4-0115/95

Πρόταση κανονισμού του Συμβουλίου για την ασφαλή διαχείριση των πορθμείων RO-RO (COM(95)0028 - C4-0098/95 - 95/0028(SYN))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι η παρούσα πράξη μπορεί να αποτελέσει απλώς μια πρώτη από αριθμό συνεχόμενων πρωτοβουλιών και πρέπει να ληφθούν περαιτέρω μέτρα για τη βελτίωση της ασφάλειας στη θάλασσα στο εγγύς μέλλον[semigr ]

(Τροπολογία 2)

Αιτιολογική σκέψη 2β (νέα)

>Κείμενο μετά την ψηφοφορία στο ΕΚ>

ότι τα πρότυπα ασφαλείας για το σχεδιασμό και την κατασκευή των πορθμείων Ro-Ro απαιτούνται επειγόντως και πρέπει να περιληφθούν στα μελλοντικά μέτρα για τη βελτίωση της ασφάλειας στη θάλασσα[semigr ]

(Τροπολογία 3)

Αιτιολογική σκέψη 2γ (νέα)

>Κείμενο μετά την ψηφοφορία στο ΕΚ>

ότι τα περαιτέρω μέτρα και διατάξεις θα πρέπει να βασίζονται στο έργο που συντελείται στο πλαίσιο της ομάδας εμπειρογνωμόνων του ΙΜΟ[semigr ]

(Τροπολογία 4)

Τρίτη αιτιολογική σκέψη

>Αρχικό κείμενο>

ότι ο Διεθνής Κώδικας Διαχείρισης της Ασφάλειας δεν είναι ακόμη υποχρεωτικός αλλά έχει χαρακτήρα σύστασης[semigr ]

>Κείμενο μετά την ψηφοφορία στο ΕΚ>

ότι ο Διεθνής Κώδικας Διαχείρισης της Ασφάλειας δεν είναι ακόμη υποχρεωτικός αλλά έχει χαρακτήρα σύστασης[semigr ] και οι ορισμοί και οι προϋποθέσεις ασφαλείας ως έχουν είναι γενικής φύσεως και ενδέχεται να οδηγήσουν σε διαφορετικές ερμηνείες[semigr ]

(Τροπολογία 5)

Aιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι μόνον η ενιαία και συνεπής εφαρμογή του Διεθνούς Κώδικα Διαχείρισης στο σύνολο των κρατών μελών μπορεί να αποτελέσει βήμα προς την ασφαλή διαχείριση των πορθμείων Ro-Ro[semigr ]

(Τροπολογία 6)

Άρθρο 2, πρώτο εδάφιο, ορισμός

>Αρχικό κείμενο>

«Πορθμείο Ro-Ro» νοείται ένα επιβατικό πορθμείο το οποίο είναι διαρρυθμισμένο έτσι ώστε να μπορούν να εισέρχονται και να εξέρχονται απευθείας από αυτό οχήματα ή βαγόνια, και μεταφέρει άνω των 12 επιβατών[semigr ]

>Κείμενο μετά την ψηφοφορία στο ΕΚ>

«Πορθμείο Ro-Ro» νοείται ένα επιβατικό πορθμείο το οποίο είναι διαρρυθμισμένο έτσι ώστε να μπορούν να εισέρχονται και να εξέρχονται απευθείας από αυτό οχήματα και/ή βαγόνια, και μεταφέρει άνω των 12 επιβατών[semigr ]

>Κείμενο μετά την ψηφοφορία στο ΕΚ>

«Ποντοπόρο πλοίο» νοείται ένα πλοίο εκτός αυτών που πλέουν αποκλειστικά σε εσωτερικά ύδατα ή σε ύδατα εντός ή παρακείμενα σε προστατευόμενα ύδατα ή περιοχές όπου ισχύουν κανονισμοί λιμένος[semigr ]

>Κείμενο μετά την ψηφοφορία στο ΕΚ>

«Τακτικό δρομολόγιο» νοείται μια σειρά ταξιδίων πορθμείου Ro-Ro που λειτουργεί για να εξυπηρετήσει την κυκλοφορία μεταξύ δύο ή περισσότερο σημείων, είτε:

>Κείμενο μετά την ψηφοφορία στο ΕΚ>

i) σύμφωνα με δημοσιευμένο πρόγραμμα δρομολογίων, ή

>Κείμενο μετά την ψηφοφορία στο ΕΚ>

ii) με ταξίδια που είναι τόσο τακτικά ή συχνά που αποτελούν αναγνωρίσιμη συστηματική σειρά[semigr ]

(Τροπολογία 7)

Άρθρο 4

>Αρχικό κείμενο>

Όλες οι εταιρείες συμμορφώνονται προς τις διατάξεις των παραγράφων 1.2 έως 13.5 του Κώδικα ISM όπως αυτός τροποποιείται από τον παρόντα κανονισμό, οι δε διατάξεις του δεν έχουν πλέον απλώς το χαρακτήρα σύστασης αλλά είναι υποχρεωτικές και αποτελούν προϋπόθεση για να μπορούν τα πορθμεία των εταιρειών να εκτελούν τακτικά δρομολόγια από ή προς έναν λιμένα της Ευρωπαϊκής Κοινότητας.

>Κείμενο μετά την ψηφοφορία στο ΕΚ>

1. Όλες οι εταιρείες συμμορφώνονται προς τις διατάξεις των παραγράφων 1.2 έως 13.5 του Κώδικα ISM, οι δε διατάξεις του είναι υποχρεωτικές και αποτελούν προϋπόθεση για να μπορούν τα πορθμεία των εταιρειών να εκτελούν τακτικά δρομολόγια από ή προς λιμένα της Ευρωπαϊκής Κοινότητας.

>Κείμενο μετά την ψηφοφορία στο ΕΚ>

2. Κατ' απόκλιση, η διάταξη της προηγούμενης παραγράφου ενδέχεται να μην ισχύει μέχρι την 1η Ιουλίου 1997 για μικρές εταιρείες οι οποίες εκμεταλλεύονται ένα ή περισσότερα πλοία Ro-Ro με τακτικό δρομολόγιο αποκλειστικά σε προστατευόμενα ύδατα μεταξύ λιμένων που βρίσκονται στο ίδιο κράτος μέλος.

(Τροπολογία 8)

Άρθρο 4, παράγραφος 3 (νέα)

>Κείμενο μετά την ψηφοφορία στο ΕΚ>

3. Κατ'εξαίρεση ο παρών κανονισμός, δεν ισχύει έως τις 31 Δεκεμβρίου 1997 για εταιρείες ιδρυόμενες βάσει της ελληνικής νομοθεσίας, που έχουν την κύρια έδρα των δραστηριοτήτων τους στην Ελλάδα, εκτελούν δρομολόγια με ποθμεία RO-RO για επιβάτες από την Ελλάδα και φέρουν την ελληνική σημαία, τα οποία εκτελούν τακτικά δρομολόγια αποκλειστικά και μόνον μεταξύ λιμένων ευρισκομένων στην Ελλάδα.

(Τροπολογία 9)

Άρθρο 4, παράγραφος 4 (νέα)

>Κείμενο μετά την ψηφοφορία στο ΕΚ>

4. «Προστατευόμενα ύδατα» νοούνται εκείνα στα οποία η ετήσια πιθανότητα της υπέρβασης κυμάτων ύψους 1,5 m είναι μικρότερη από 10%, και στα οποία ένα πορθμείο Ro-Ro δεν απέχει ποτέ περισσότερο από 6 ναυτικά μίλια από σημεία- καταφύγια όπου μπορούν να αποβιβαστούν ναυαγοί.

(Τροπολογία 10)

Άρθρο 5, παράγραφος 1

>Αρχικό κείμενο>

1. Τα κράτη μέλη συμμορφώνονται προς τις διατάξεις των σημείων 13.2, 13.4 και 13.5 του κώδικα ISM όπως αυτός τροποποιείται από τον παρόντα κανονισμό, οι δε διατάξεις του δεν έχουν πλέον απλώς το χαρακτήρα σύστασης αλλά καθίστανται υποχρεωτικές, όσον αφορά τις εταιρείες και τα πορθμεία Ro-Ro.

>Κείμενο μετά την ψηφοφορία στο ΕΚ>

1. Τα κράτη μέλη συμμορφώνονται προς τις διατάξεις των σημείων 13.2, 13.4 και 13.5 του κώδικα ISM, οι δε διατάξεις του καθίστανται υποχρεωτικές, όσον αφορά τις εταιρείες και τα πορθμεία Ro-Ro.

(Τροπολογία 11)

Άρθρο 5, παράγραφος 2α (νέα)

>Κείμενο μετά την ψηφοφορία στο ΕΚ>

2α. Το Πιστοποιητικό Διαχείρισης Ασφαλείας θα ισχύει μόνο για διάστημα 5 ετών από την ημερομηνία έκδοσής του, πάντοτε υπό τον όρο ότι θα διεξάγεται έλεγχος του εγγράφου συμμόρφωσης μια φορά ετησίως, ούτως ώστε να εξακριβωθεί η ομαλή λειτουργία του συστήματος διαχείρισης της ασφάλειας[semigr ]

(Τροπολογία 12)

Άρθρο 5, παράγραφος 2β (νέα)

>Κείμενο μετά την ψηφοφορία στο ΕΚ>

2β. Το έγγραφο συμμόρφωσης θα ισχύει μόνο για διάστημα 5 ετών από την ημερομηνία έκδοσής του, πάντοτε υπό τον όρο ότι θα διεξάγεται ενδιάμεσα έλεγχος του πιστοποιητικού διαχείρισης ασφαλείας του πλοίου τουλάχιστον μια φορά ανά 12 μήνες, ούτως ώστε να εξακριβωθεί η ομαλή λειτουργία του συστήματος διαχείρισης της ασφάλειας και να εξακριβωθεί ότι οι ενδεχόμενες τροποποιήσεις που εισήχθησαν μετά τον τελευταίο έλεγχο πληρούν τις διατάξεις του Κώδικα ISM[semigr ]

(Τροπολογία 13)

Άρθρο 7, πρώτο και δεύτερο εδάφιο, εισαγωγική πρόταση

>Αρχικό κείμενο>

Όταν ένα κράτος μέλος κρίνει ότι ένα πορθμείο Ro-Ro, το οποίο διαθέτει έγγραφο συμμόρφωσης ή πιστοποιητικό διαχείρισης της ασφάλειας δεν μπορεί να εκτελέσει τακτικά δρομολογία από ή προς τους λιμένες του για λόγους σοβαρού κινδύνου κατά της ασφάλειας του ανθρώπου ή της ιδιοκτησίας ή του περιβάλλοντος, η εκτέλεση των δρομολογιών του εν λόγω πορθμείου μπορεί να αναστέλλεται μέχρις ότου αποσοβηθεί ο κίνδυνος.

>Κείμενο μετά την ψηφοφορία στο ΕΚ>

Όταν ένα κράτος μέλος κρίνει ότι ένα πορθμείο Ro-Ro, το οποίο διαθέτει έγγραφο συμμόρφωσης ή πιστοποιητικό διαχείρισης της ασφάλειας δεν μπορεί να εκτελέσει τακτικά δρομολογία από ή προς τους λιμένες του για λόγους σοβαρού κινδύνου κατά της ασφάλειας του ανθρώπου ή της ιδιοκτησίας ή του περιβάλλοντος, η εκτέλεση των δρομολογιών του εν λόγω πορθμείου μπορεί να αναστέλλεται μέχρις ότου αποσοβηθεί ο κίνδυνος, και μόνο τότε μπορεί να επαναληφθεί το δρομολόγιο.

>Αρχικό κείμενο>

Υπό τις ανατέρω περιστάσεις ισχύει η εξής διαδικασίας:

>Κείμενο μετά την ψηφοφορία στο ΕΚ>

Σε περίπτωση διενέξεων που αφορούν την αναστολή της λειτουργίας δρομολογίου από κράτος μέλος, ισχύει η εξής διαδικασία:

(Τροπολογία 14)

Άρθρο 7α (νέο)

>Κείμενο μετά την ψηφοφορία στο ΕΚ>

Άρθρο 7α

Για να λαμβάνονται υπόψη οι γενικοί όροι του κώδικα ISM και οι αποκλίσεις στην ερμηνεία που ενδέχεται να προκληθούν ως αποτέλεσμα, η Επιτροπή θα εξετάσει την εφαρμογή του παρόντος κανονισμού μετά την πάροδο τριών ετών από τη θέση του σε ισχύ και θα προτείνει οιοδήποτε κατάλληλο μέτρο.

(Τροπολογία 15)

Άρθρο 8

>Αρχικό κείμενο>

Για να λαμβάνονται υπόψη οι διεθνείς εξελίξεις:

>Κείμενο μετά την ψηφοφορία στο ΕΚ>

Για να λαμβάνονται υπόψη οι διεθνείς εξελίξεις καθώς και εκείνες στην ΕΕ και τα αποτελέσματα της προαναφερθείσας εποπτείας της εφαρμογής του «Κώδικα ISM»:

>Αρχικό κείμενο>

(1) ο ορισμός του «Κώδικα ISM» στο άρθρο 2,

>Κείμενο μετά την ψηφοφορία στο ΕΚ>

(1) ο ορισμός του «Κώδικα ISM» στο άρθρο 2,

>Αρχικό κείμενο>

(2) το παράρτημα,

>Κείμενο μετά την ψηφοφορία στο ΕΚ>

(2) το παράρτημα,

>Αρχικό κείμενο>

(3) ο ορισμός που δίδεται στον «Αναγνωρισμένο Οργανισμό» στο άρθρο 2,

>Κείμενο μετά την ψηφοφορία στο ΕΚ>

(3) ο ορισμός που δίδεται στον «Αναγνωρισμένο Οργανισμό» στο άρθρο 2,

>Αρχικό κείμενο>

μπορούν να τροποποιούνται, για να εισάγονται ιδίως στο παράρτημα κατευθύνσεις για τις διοικήσεις σχετικά με την εφαρμογή του κώδικα ISM σύμφωνα με τη διαδικασία που ορίζει το άρθρο 9 παράγραφος 2.

>Κείμενο μετά την ψηφοφορία στο ΕΚ>

μπορούν να τροποποιούνται, για να εισάγονται ιδίως στο παράρτημα κατευθύνσεις για τις διοικήσεις σχετικά με την εφαρμογή του κώδικα ISM ή να προσαρμόζεται και να εκσυγχρονίζεται το παράρτημα με τους συγκεκριμένους όρους και τα μέτρα ασφαλείας στην Ευρωπαϊκή Ένωση, σύμφωνα με τη διαδικασία που ορίζει το άρθρο 9 παράγραφος 2.

(Τροπολογία 16)

Άρθρο 9α (νέο)

>Κείμενο μετά την ψηφοφορία στο ΕΚ>

Άρθρο 9α

Οι διατάξεις στις διεθνείς συμβάσεις και στην εθνική νομοθεσία των κρατών μελών για το περιεχόμενο και το πεδίο εφαρμογής της ευθύνης της εταιρείας για πράξεις και παραλείψεις του προσωπικού δεν θίγεται από την παρούσα οδηγία και το παράρτημά της.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την ασφαλή διαχείριση των πορθμείων RO-RO (COM(95)0028 - C4-0098/95 - 95/0028(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(95)0028 - 95/0028(SYN)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 84, παράγραφος 2, και 189Γ της Συνθήκης ΕΚ (C4-0098/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0115/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση επί της οποίας θα καταλήξει, τις τροποποιήσεις που ενέκρινε το Σώμα σύμφωνα με το άρθρο 189Γ (α) της Συνθήκης ΕΚ[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβουλίο προτίθεται να κάνει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Προέδρό του να διαβιβάσει την παρούσα γνωμοδότηση στο Συμβούλιο και την Επιτροπή.